বীরভূম জেলা
বীরভূম জেলা তিনটি মহকুমায় বিভক্ত: সিউড়ি সদর, বোলপুর ও রামপুরহাট। সিউড়ি বীরভূমের জেলাসদর। জেলায় মোট ২৩টি থানা, ১৯টি সমষ্টি উন্নয়ন ব্লক, ৬টি পুরসভা ও ১৬৯টি গ্রামপঞ্চায়েত রয়েছে। পুরসভা এলাকা ছাড়াও প্রত্যেকটি মহকুমা সমষ্টি উন্নয়ন ব্লকে বিভক্ত; যেগুলি আবার গ্রামীণ অঞ্চল ও সেন্সাস টাউনে বিভক্ত। সামগ্রিকভাবে এই অঞ্চলে সাতটি নগরাঞ্চল দেখা যায়: ছয়টি পুরসভা ও একটি সেন্সাস টাউন। ২০০০ সালে পৌরসভার মর্যাদা পাওয়া নলহাটি এই জেলার সাম্প্রতিকতম শহর।
বীরভূম কয়লা খনি অঞ্চল
বীরভূম কোলফিল্ডটি ভারতের পূর্ব দিকে অবস্থিত পশ্চিমবঙ্গ রাজ্যের একটি বিশাল কয়লা ক্ষেত্র। বীরভূম ভারতে বৃহত্তম কয়লাভিত্তিক একটি রিজার্ভ হিসেবে ৬ বিলিয়ন টন কয়লাভিত্তিক সংরক্ষণাগারের প্রতিনিধিত্ব করে। এই কোলফিল্ডটি ২০১৬ সালে চালু হয়।এই কোলফিল্ডের প্রধান কয়লা খনি গুলি হল দেউচা-পাঁচামি, দেওয়ানগঞ্জ, হরিণসিঙ্গা প্রভৃতি।কয়লা খনি গুলিতে কয়লা ভূগর্ভের গভীর সঞ্চিত রয়েছে। ফলে এই কয়লা উত্তলনের জন্য উন্নত প্রযুক্তির প্রয়োজন।জিওলজিক্যাল সার্ভের রিপোর্ট অনুযায়ী, দেউচা ব্লকে মজুত কয়লা রয়েছে ভূগর্ভের ৩৩০ মিটার থেকে ৩৯০ মিটার পর্যন্ত স্তরে। তার আগে পর্যন্ত রয়েছে কালো পাথর। সাধারণত খনিতে কয়লা স্তরের গভীরতা হয় ১৩০ থেকে ২০০ মিটার। ফলে এত নীচ থেকে কয়লা তোলার দক্ষতা দেশের কোনও সরকারি বা বেসরকারি সংস্থার নেই। শুধু অস্ট্রেলিয়া বা হল্যান্ডের কিছু সংস্থার এমন অভিজ্ঞতা রয়েছে।